Antzoki Nazionala (Munich)

Antzoki Nazionala (alemanez: Nationaltheater) Munich hirian dagoen opera-antzokia da, Bavariako Estatu Operaren egoitza dena. Bavariako Estatu Operak Prinzregententheater antzokian (XX. mendearen hasieran eraikitako antzokia, Richard Wagnerren esanen arabera eraikitako Bayreutheko Festspielhaus antzokiaren oso desberdina ez dena) eta Cuvilliés Antzokian (1750eko hamarkadan eraikia eta Beauvertek «harribitxi rococo» gisa deskribatua) ere emanaldiak eskaintzen ditu. Bere lehen urteetan, Antzoki Nazionalak opera ugariren estreinaldiak izan zituen, horietako asko alemaniar musikagileenak. Horien artean, Wagnerren Tristan und Isolde (1865), Die Meistersinger von Nürnberg (1868), Das Rheingold (1869) eta Die Walküre (1870) nabarmentzen dira. Kanpo estekak